
 Pedagogu profesionālās darbības kvalitātes

 novērtēšanas komisijas

 NOLIKUMS

Komisijas darbības mērķis un uzdevumi

Komisija organizē un nodrošina pedagogu profesionālās darbības kvalitātes vērtēšanu izglītības iestādē. Komisijas darbības mērķis ir veicināt pedagoga karjeras izaugsmes iespējas un, pamatojoties uz pedagoga rakstisku iesniegumu, analizēt izglītības iestādes pedagogu profesionālās darbības kvalitāti. 
Komisijas uzdevumi ir:

1.   nodrošināt pedagoga profesionālās darbības kvalitātes vērtēšanas sagatavošanas darbu;
2. analizēt pedagoga un administrācijas iesniegtos materiālus;

3. apkopot pedagoga profesionālās darbības kvalitātes novērtēšana rezultātus atbilstoši
                          vērtēšanas kritērijiem;

4. izteikt priekšlikumus par kvalitātes pakāpes piešķiršanu pedagogam atbilstoši  

                    novērtēšanas rezultātiem.
Komisijas izveidošana un tās darbības principi


Komisija darbojas novērtēšanas perioda laikā (4 mēnešus): 
1. vērtēšanas sagatavošanās posmā;

2. vērtēšanas norises posmā;

3. rezultātu apkopošanas posmā.

Komisijas sastāvs tiek apstiprināts pedagoga profesionālās darbības kvalitātes vērtēšanas  

      sagatavošanas posmā..

Komisijas sēdes sasauc pēc nepieciešamības, taču ne retāk kā 2 reizes novērtēšanas periodā.

Komisijas sēdes ir slēgtas. Komisijas sēdes var notikt, ja tajās piedalās vismaz 3 komisijas locekļi. Ja komisijas sēde kvoruma trūkuma dēļ nevar notikt, tad komisijas priekšsēdētājs 3 (trīs) darba dienu laikā sasauc atkārtotu komisijas sēdi. 

Komisijas sēdes tiek protokolētas. Protokolu paraksta komisijas priekšsēdētājs un komisijas sekretārs.
Komisijas locekļu pienākumi
Komisijas sastāvu veido komisijas priekšsēdētājs, viņa vietnieks un komisijas locekļi. Komisijas locekļu funkcijas un pienākumu sadali savas kompetences ietvaros komisija nosaka patstāvīgi.
Komisijas priekšsēdētājs:
· nosaka komisijas sēžu laiku, sasauc tās un koordinē jautājumu izskatīšanu tajās;
· apstiprina komisijas izstrādāto pedagogu profesionālās darbības kvalitātes novērtēšanas laika grafiku;
· pārstāv komisiju attiecībās ar pašvaldību, izglītības iestādes padomi, kā arī privātpersonām;
· nodrošina komisijas lietvedību.
Komisijas priekšsēdētāja vietnieks veic komisijas locekļa pienākumus un komisijas priekšsēdētāja 
prombūtnē pilda viņa pienākumus, nodrošinot komisijas darbu.

Komisijas locekļi:

· veic izskaidrojošo darbu par pedagogu profesionālās darbības kvalitātes novērtēšanas procedūru;

· nodrošina pedagoga portfolio iekļauto materiālu analīzi;
· nodrošina izglītības iestādes administrācijas sniegtā pedagoga profesionālās darbības kvalitātes vērtējuma  analīzi;
· atbilstoši novērtēšanas kritērijiem apkopo iekšēja un ārējā vērtējumā iegūtos punktus;
· izsaka priekšlikumus par profesionālās darbības kvalitātes pakāpes piešķiršanu pedagogam;

· nodrošina informāciju datu bāzei par pedagogiem piešķirtajām kvalitātes pakāpēm.
Ja komisijas loceklis nepilda noteiktos pienākumus, komisija ar klātesošo locekļu balsu vairākumu atbrīvo komisijas locekli no pienākumu pildīšanas. 
Komisijas sekretārs:
· protokolē komisijas sēdes;
· pieņem un lietvedībā noteiktajā kārtībā reģistrē pedagogu iesniegumus viņu profesionālās darbības kvalitātes novērtēšanai;
· informē komisijas locekļus par komisijas sēdes vietu, datumu, laiku;
· nodrošina komisijas dokumentācijas glabāšanu saskaņā ar normatīvo aktu nosacījumiem.

 Komisijas locekļi ievēri konfidencialitātes, godprātības, vienlīdzības, taisnīguma un objektivitātes        principus, neizpaužot viedokļus, kuri tiek apspriesti komisijas sēdēs.

Izmaiņas komisijas sastāvā var tikt veiktas, pamatojoties uz komisijas locekļa rakstisku un motivētu iesniegumu komisijas priekšsēdētājam. Izmaiņas komisijā tiek izskatītas un apstiprinātas komisijas sēdē, kuru sasauc komisijas priekšsēdētājs.
Lēmuma pieņemšana un apstrīdēšana
Novērtēšanas komisijas priekšlikumi par kvalitātes pakāpes piešķiršanu vai nepiešķiršanu tiek izteikti, pamatojoties uz profesionālās darbības kvalitātes vērtēšanas rezultātā iegūto punktu summu. Komisija priekšlikums ir atbalstīts, ja par to nobalso vairāk nekā puse no klātesošajiem komisijas locekļiem. Ja balsis dalās līdzīgi, izšķirošā ir komisijas priekšsēdētāja balss.

Komisijas loceklim jāatturas no piedalīšanās priekšlikuma atbalstīšanā, ja tas skar šī komisijas locekļa personiskās, viņa ģimenes, pirmās vai otrās pakāpes radinieku vai to personu intereses, kuru likumīgais pārstāvis ir attiecīgais komisijas loceklis.
Novērtēšanas noslēgumā izglītības iestādes vadītājs nosūta saskaņošanai projekta novada koordinatoram materiālus (Pedagoga darba pašvērtējuma un ārējā vērtējuma kopsavilkuma tabula, Administrācijas vērtējums par pedagoga profesionālo darbību, Pedagoga darba pašvērtējums) ar iestādē veiktās 3.kvalitātes pakāpes pretendenta profesionālās darbības kvalitātes novērtēšanas rezultātiem.  


Pirms 3.kvalitātes pakāpes pretendenta novērtēšanas rezultātu saskaņošanas projekta novada koordinatoram ir tiesības pieprasīt no izglītības iestādes papildu informāciju (Administrācijas vērtējuma Informatīvo pārskatu), ja rodas nepieciešamība precizēt administrācijas sniegto vērtējumu.


Pēc materiālu pārbaudes rezultātā veiktā saskaņojuma izglītības iestādes vadītājs, pamatojoties uz novērtēšanas komisijas izteikto priekšlikumu, izdod rīkojumu par kvalitātes pakāpes piešķiršanu.

